আমগুৰিঃ নাগৰিকত্ব সংশোধনী বিধেয়ক তথা বাংলাদেশৰ হিন্দু শৰণাৰ্থীক অসমত সংস্থাপনৰ তীব্ৰ বিৰোধিতা কৰিছে অসমৰ দল-সংগঠন, সাহিত্যিক, বুদ্ধিজীৱী, সাংবাদিক জ্যেষ্ঠ নাগৰিক, গায়ক অভিনেতা-অভিনেত্ৰীয়ে৷ সমাজৰ কোনো প্ৰকাৰৰ লোক প্ৰতিবাদ নকৰাকৈ থকা নাই৷ সকলোৱে সোচ্চাৰ হৈ পৰিছে বিজেপি চৰকাৰৰ অসম ধ্বংসকাৰী সিদ্ধান্তৰ বিৰুদ্ধে৷ ভাৰত চৰকাৰে অবৈধ হিন্দু বাংলাদেশীক অসমত সংস্থাপন কৰিব বিচৰা কাৰ্যৰ তীব্ৰ বিৰোধিতা কৰি নাগৰিকত্ব সংশোধনী বিতৰ্কিত বিধেয়কখন বাতিলৰ দাবীত শিৱসাগৰ জিলাৰ আমগুৰিত ৯ জুলাইত কৃষক মুক্তি সংগ্ৰাম সমিতিসহ কেইবাটাও জাতীয়তাবাদী দল-সংগঠনে প্ৰতিবাদ প্ৰতিবাদ সাব্যস্ত কৰে৷ প্ৰতিবাদকাৰী দল সংগঠন সমূহে বিধেয়খনৰ বিৰুদ্ধে প্ৰতিবাদ জনাই এক প্ৰতিবাদী সমদল উলিওৱাৰ লগতে এখন প্ৰতিবাদী সভা অনুষ্ঠিত কৰে।
বিজেপিৰ জাতিধ্বংসী সিদ্ধান্ত, নাগৰিকত্ব সংশোধনী বিধেয়কৰ বিৰুদ্ধে আমগুৰিত প্ৰতিবাদ